חיל הנחתים הארגנטינאי

חיל הנחתים הארגנטינאי (ספרדית: Comando de la Infantería de Marina, ראשי תיבות: COIM. השם הנפוץ יותר הוא Infantería de Marina de la Armada de la República Argentina, בראשי תיבות: IMARA, מילולית: חיל הרגלים הימי של הצי של הרפובליקה של ארגנטינה) הוא חיל נחתים, הכוח מצויד בין היתר בכליי רכב אמפיביים של הצי הארגנטינאי ואחד מארבעת הפיקודים המבצעיים שלו. 

לחיל הנחתים הארגנטינאי אותה מערכת דרגות כמו שאר הצי.

היסטוריה
ממוזער|אוניית הנחיתה קנדידו דה לאסאל, ששירתה בחיל הנחתים הארגנטינאי בין השנים 1970–1981
ראשיתו של חיל הנחתים בחיל הנחתים הספרדי, בזמן שארגנטינה הייתה חלק ממלכות המשנה של ריו דה לה פלטה. לאחר מלחמת העצמאות של ארגנטינה היה חיל הנחתים תחת פיקוד משותף של צבא ארגנטינה ושל הצי. החל מ-1946 נמצא חיל הנחתים תחת פיקוד הצי הארגנטינאי.

חיל הנחתים השתתף בפעולות רבות במהלך השנים. בהיותו חלק מחיל הנחתים הספרדי השתתפו הנחתים בכיבוש איי פוקלנד ב-1767, ובעימותים שהתחוללו מול הבריטים - ב-1770 על השליטה באיי פוקלנד, ב-1806 ו-1807 כאשר הבריטים נחתו בריו דה לה פלטה. במהלך מלחמת העצמאות של ארגנטינה השתתפו נחתים בכיבוש האי מרטין גרסיה, בשפך ריו דה לה פלטה, מידי אורוגוואי ב-1814. חיילי הצי היו שותפים לפשיטות של הפריבטיר הדרום אמריקאי היפוליטו בושרד על יעדים ספרדיים בחופי האוקיינוס השקט; בין השאר השתלט בושרד על מונטריי, בקליפורניה של היום, בעת שהייתה יישוב ספרדי, והחזיק בה למשך מספר ימים.

לאחר הקמתה של הקונפדרציה הארגנטינאית הופעלו הנחתים במלחמת ארגנטינה–ברזיל בשנות ה-20 של המאה ה-19, ולאחר מכן נטלו חלק במלחמת האזרחים באורוגוואי (1839–1850). במקביל לחמו הנחתים בצד כוחות צי וצבא נגד צי משותף של בריטניה וצרפת בקרב וואלטה דה אובליגדו (Vuelta de Obligado), ב-1845. בקרב זה ניסו הכוחות הארגנטינאיים למנוע מספינות מסחר בריטיות וצרפתיות לנוע במעלה שפך ריו דה לה פלטה ללא אישור משלטונות ארגנטינה. הקרב היה ניצחון פירוס עבור הצי הצרפתי-בריטי, שהצליח לגבור על ההתנגדות הארגנטינאית אך במחיר כבד מאוד. שתי המעצמות חתמו על הסכמים עם ארגנטינה בחודשים שלאחר מכן, וקיבלו למעשה את הדרישה הארגנטינאית. באותה שנה, 1845, השתתפו הנחתים במלחמת הברית המשולשת, בין ארגנטינה, ברזיל ואורוגוואי לבין פרגוואי, מלחמה שבה הובסה האחרונה במחיר כבד מאוד, בנפש ובשטח. 

ב-1958 השתתפו נחתים ארגנטינאים באירועים סביב תקרית גבול בין ארגנטינה לצ'ילה, על השליטה באי סנייפ (Snipe) שבתעלת ביגל. השליטה בתעלה הייתה במרכזו של סכסוך ארוך שנים בין שתי המדינות, ובאותה שנה הקימה צ'ילה מגדלור על האי, בניגוד לסטטוס קוו. הנחתים השתלטו על המגדלור, הרסו אותו ובנו חדש במקומו, בשליטת ארגנטינה. מאוחר יותר הרסו הצ'ילאנים את המגדלור הארגנטינאי ובנו מגדלור שני, שנהרס גם א בירי של אוניית מלחמה ארגנטינאית. התקרית הסתיימה בחזרה לסטטוס קוו, על פיו האי נמצא בשליטת צ'ילה אך ללא מגדלור. 

לאחר עליית המשטר הצבאי בארגנטינה ב-1976 החל משטר של דיכוי וטרור כנגד מתנגדי המשטר, שנקרא המלחמה המלוכלכת. מתנגדי המשטר נעצרו ללא משפט, עונו ונרצחו. מספר הנרצחים אינו ברור, ועומד ככל הנראה על עשרות אלפים. חיילי הצי נטלו חלק בהפעלת טרור זה, כולל הנחתים.

במלחמת פוקלנד השתתפו הנחתים בהשתלטות על העיר סטנלי, באיי פוקלנד, ועל איי ג'ורג'יה בשלב הראשון של המלחמה. הגדוד החמישי של הנחתים היה מן הכוחות שהגנו על עיר סטנלי מול הכוח הבריטי שנחת באיים. בלילה שבין 13 ל-14 ביוני לחם גדוד הנחתים, מתוגבר ביחידות נוספות, מול הגדוד השני של המשמר הסקוטי והגדוד הראשון מרגימנט הגורקה השביעי, מתוגברים ביחידות נוספות. הכוח הארגנטינאי הגן על הר טמבלדאון (Mount Tumbledown), עמדה חיונית להגנתה של סטנלי. הקרב היה ממושך וקשה, ובסופו של דבר הצליחו הבריטים להשתלט על ההר במחיר של 10 הרוגים ו-53 פצועים, לעומת כ-30 הרוגים לארגנטינאים, למעלה מ-100 פצועים וכ-30 שבויים. הכוח הארגנטינאי נסוג לסטנלי, ולמחרת נכנע יחד עם שאר הכוח הארגנטינאי. 

ב-1990 שלחה ארגנטינה כוח שישתתף במלחמת המפרץ, וחלק ממנו היו נחתים. בשנים האחרונות השתתפו נחתים ארגנטינאיים בכוחות של משקיפי או"ם בקפריסין, בסהרה המערבית, בבלקן ובהאיטי.

ארגון ומבנה
ממוזער|נחתים ארגנטינאיים מתודרכים על ידי מלחים מצי ארצות הברית לפני תחילת תרגיל אמפיבי משותף, 30 ביוני 2009
חיל הנחתים הארגנטינאי מחולק לכמה עוצבות עיקריות:

 כוח הנחתים של הצי (לשעבר: "בריגדת הנחתים מס' 1")
 בטליון הנחתים השני 
 בטליון הרכב האמפיבי הראשון
 בטליון הנדסה קרבית אמפיבית
 בטליון פיקוד ולוגיסטיקה
 בטליון הקשר הראשון
 בטליון תותחי השדה הראשון
 בטליון ארטילריה נגד מטוסים
 יחידת קומנדו ימי

 כוח הנחתים הדרומי (לשעבר: "חיל הנחתים מס' 1")
 בטליון הנחתים הרביעי
 בטליון הנחתים החמישי
 פלוגת ריו גרנדה

 יחידת הנהרות
 בטליון הנחתים השלישי

 כוחות הביטחון הימיים
 בטליון האבטחה לפיקוד הצי
 בטליון אבטחת בסיס הצי בפוארטו בלגרנו
 15 פלוגות אבטחה בבסיסי הצי והנחתים

כלי רכב ואמצעי לחימה

 כלי רכב אמפיביים שם  ייעוד  ארץ ייצור  הערות 150px  נגמ"ש אמפיבי LVTP-7  נגמ"ש לחימה אמפיבי בעל יכולת ציפה ושיט   נגמ"שים מסוג זה השתתפו בפלישה הארגנטינאית לאיי פוקלנד ב-1982 150px  דוברה אמפיבית LARC-5  מעין "משאית אמפיבית", להובלת ציוד במשקל עד 5 טון לסיוע לכוחות אמפיביים   ארצות הברית   150px  פאנהארד VRC/TT  נגמ"ש אמפיבי קל    צרפת  גרסה מיוחדת עבור ארגנטינה בעלת יכולת אמפיבית. חיל הנחתים הארגנטינאי מפעיל עוד שתי גרסאות של נגמ"ש זה: VRC/AT, נגמ"ש הנדסי; ו-VRC AAA, נגמ"ש חמוש במקלעים נגד מטוסים

 רכב קרבי משוריין שם  ייעוד  ארץ ייצור  הערות 150px  פאנהארד ERC90 לינקס  שריונית סיור   חמושה בתותח 90 מ"מ

 משאיות וכלי רכב קלים שם  ייעוד  ארץ ייצור  הערות 150px  אגרלה מרואה (Agrale Marruá)  כלי רכב קל    150px M35   משאית בינונית   ארצות הברית     מרצדס-בנץ 1720  משאית בינונית    גרמניה   150px  HMMWV  רכב גלגלי רב-תכליתי בעל ניידוּת גבוהה   ארצות הברית  בשירות חיל הנחתים דגם 997, אמבולנס גדול, ודגם 1025, נושא נשק משוריין

 ארטילריה, טילי נ"ט, נשק מסייע ונשק קל שם  ארץ ייצור   שם  ארץ ייצור  תותחים ומרגמות   טילי נ"ט תותח נ"מ 40 מ"מ מוכוון מכ"ם     טיל כתף נגד מטוסים RBS70    תותח הוביצר 105 מ"מ M-101     טיל כתף נגד טנקים AT4    תותח הרים הוביצר 105 מ"מ M-56     מקלעים תותח הוביצר 155 מ"מ M114     מקלע רימונים Mk-19    מרגמה 81 מ"מ סולתם     מקלע כבד M2 בראונינג 12.5 מ"מ   נשק קל   מקלע מאג 7.62 מ"מ   רובה סער M16 5.56 מ"מ     מקלע M249 5.56 מ"מ   רובה סער M4 5.56 מ"מ      רובה רב תכליתי שטייר AUG5.56 מ"מ     

קישורים חיצוניים


 חיל הנחתים הארגנטינאי באתר הצי הארגנטינאי

קטגוריה:ארגנטינה: צבא וביטחון
קטגוריה:הצי הארגנטינאי
קטגוריה:יחידות נחתים